จากที่เคยสอบถามไปค่ะ เรื่องกินยาคุมแบบให้นม แล้วได้มีเพศสัมพันธ์แบบไม่ได้ป้องกันในวันเเรกที่ท้องเสีย แล้วหลังจากนั้นก็คุมด้วยการใส่ถุงยางอนามัย เสี่ยงท้องมากเเค่ไหนคะ ตรวจหลังมีเพศสัมพันธ์ 11 วัน พบ 1 ขีด เชื่อถึอได้มากน้อยแค่ไหนคะ
สวัสดีค่ะ งาน,หากทานยาคุมกำเนิดอยู่ แล้วเกิดมีท้องเสีย แล้วได้มีเพศสัมพันธ์ไปในวันแรกที่ท้องเสีย โอกาสในการตั้งครรภ์ก็อาจมีได้เพิ่มขึ้นจากประสิทธิภาพของยาคุมที่ลดลง อย่างไรก็ตาม โอกาสในการตั้งครรภ์ก็ถือว่ามีน้อยอยู่ ส่วนหลังจากนั้น หากได้ใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยค่ะหลังจากมีเพศสัมพันธ์ไป 11 วันแล้ว หากได้ตรวจหาการตั้งครรภ์แล้วพบขึ้น 1 ขีด ก็ไม่น่ามีการตั้งครรภ์เกิดขึ้น แต่หากให้แน่นนอน ควรรออีก 2-3 วัน แล้วตรวจซ้ำดูอีกครั้งค่ะ หรือหากทานยาคุมจนครบแล้ว ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ